ע''מ להבין ולהתחבר ליצירה זאת, יש לעיין בכתבי טוב לרון ''חדר קירור'' אשר ממנו ירדה המוזה (לחו''ל) אני מבקש לפרסם כאן את ענף הקברנות שלי. למי שמעדיף ארונות עץ-הגיע מבחר גדול של עודפים ממוזמביק במחירים מצחיקים. ע''מ לנצל את ההזדמנות יש להזדרז-וכל הקודם זוכה. כמו כן תכריכים יד שניה במצב חדש במכירת חיסול (למי שעדיין אינו מחוסל - הנחה ואנחה גדולות מהחיים). שי חינם לכל לקוח שמגיע בפעם הראשונה - הספר - נשמות מתות מאת הסופר הרוסי גוגול. יש גם עודפים של ארונות מהשנה שעברה קנה אחד - קבל שני בחצי חינם ועוד אחד קטן עבור הילד (יש גם לתאומים). נפתחה מחלקה מיוחדת למידות גדולות במחירים נוחים ופריסות תשלומים לכל ארבע כנפות הארץ (כולל הים התיכון במגמה ריאלית). למי שקצרה ידו (השמאלית) נותר עוד מספר מצומצם של ארונות דייר משנה (עם שותף או שותפה). למעוניינים בפינוק מיוחד - ארונות עם שירותים צמודים (למדד ולדולר). פרטים נוספים יש קפה ועוגה חפשי בכל ארון ובכל תכריך.